Evn

An evned (pe laboused) zo loened mellkeinek pluek hag askellek. Pevar ezel zo dezho, ha daou anezho, anvet an divaskell, a dalv d'an darn vrasañ anezho da nijal. War-dro 25 urzhiad evned zo.

Kanañ pe richanañ a ra an evned peurvuiañ. Darn a ragach pe a c'hragailh (piged). 

Evnoniezh a vez graet eus studi an evned. Evneta zo kement ha chaseal evned, hag an evnetaerezh a zo gwelet evel un arz gant tud zo.

 Urzhadoù evned 

N'emañ ket a-du an holl evnoniourien gant an doare da rummata an evned. Amañ-dindan ez eus lakaet un doare da rummata anezho. E-kichen pep urzhiad, etre krommelloù, ez eus lakaet ur skouer pe ziv.
 Usurzhad Paleognathae (49 spesad) :
 Struthioniformes (struskañval)
 Apterygiformes (kiwi)
 Casuariiformes (kazoar)
 Rheiformes (nandou)
 Tinamiformes (tinamou)

 Usurzhad Neognathae (10 000 spesad) :
 Anseriformes (alarc'h)
 Galliformes (fazan)
 Charadriiformes (gouelan)
 Turniciformes (turniz)
 Gaviiformes (splujer)
 Podicipediformes (plomer)
 Procellariiformes (albatroz)
 Sphenisciformes (mank)
 Pelecaniformes (pilikant)
 Phaethontiformes
 Ciconiiformes (c'hwibon)
 Cathartiformes
 Phoenicopteriformes (flammeg)
 Falconiformes (falc'hun)
 Accipitriformes (skoul)
 Gruiformes (garan)
 Mesitornithiformes
 Pteroclidiformes (ganga)
 Columbiformes (dube)
 Psittaciformes (kaketou)
 Cuculiformes (koukoug)
 Musophagiformes (tourako)
 Opisthocomiformes
 Strigiformes (kaouenn)
 Caprimulgiformes (adren)
 Apodiformes (glaouer)
 Trochiliformes (evn-kelien)
 Coraciiformes (diredig)
 Upupiformes (houperig)
 Piciformes (speg)
 Trogoniformes (trogon)
 Coliiformes
 Passeriformes (golvan)

 Lennegezh 
 Div gontadenn dastumet gant Fañch an Uhel.
 Evnig ar Wirionez, an dour a dañs, hag an aval a gan
 Evnig e û aour.

 Teir son dastumet gant Fañch an Uhel.
 Evnig Krec'h-Simon
 An Evnig rous
 Evnig Sant Nikolaz

 Ur varzhoneg gant Maodez Glanndour, Marv an Evned

 Anv divoutin 

 Anv-tud 
 Le Nezn, anv-tiegezh, eus kornad Plouganoù.
 En anvioù-pluenn barzhed ar C'horsez e veze implijet stank ar ger evn (evel ar gerioù skrilh hag eostig), un amzer zo bet; anaout a reer:
 Evnig Penn-ar-C'hoad, saver Son ar C'hafe.

 Anv-lec'h 
 Roc'h an Evned, e Logivi-Plaeraneg: 
 Karreg an Evned, e mervent Enez Rennod e Tregastell 
 Kêr-an-Evned, anv meur a di, e kostez an aod.

 Gwelout ivez 
 Rummad al laboused renket hervez o anv boutin
 Rummad al laboused renket hervez o anv skiantel
 Timbroù a-zivout al laboused

 evnoniezh
 bara-an-evn

 Dave 
 Le Trésor du Breton Parlé, Jules Gros, trede levrenn, pajenn 153.

Rummad:Evned